gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl zh en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - 'Galego Patrimonio da Humanidade' convoca o acto "Lingua de liberdade"
Venres, sexta feira, 30 de setembro de 2022
O próximo sábado 14 de novembro
A iniciativa cívica achega os detalles da convocatoria que unirá reflexión e música a prol da lingua como "patrimonio común de todos os galegos".
Redacción - 13:30 05/11/2009
Tags: Antón Baamonde Henrique Monteagudo patrimonio da humanidade
Será con probabilidade o primeiro dunha serie de eventos a celebrar noutras cidades do país. Xa que logo, o punto de arranque, en Santiago de Compostela, no Teatro Principal, o sábado 14 de novembro desde as 12 horas. O acto vai ser conducido por Cándido Pazó, e contará coa participación entre outros do profesor Henrique Monteagudo, o catedrático Fermín Bouza, a escritora Marilar Aleixandre, a actriz Tamara Canosa. Intervirán tamén os secretarios xerais de UXT-Galicia, Xosé Antonio Gómez, e de CCOO-Galicia, Xosé Manuel Sánchez Aguión. Ademais, confirmaron a súa presencia persoeiros como Isaac Díaz Pardo, Camilo Nogueira, Xesús Alonso Monterio ou representantes da Real Academia Galega, do Consello da Cultura e do Instituto da Lingua Galega. Acudirán tamén os reitores das tres universidades e os alcaldes de Santiago, Ames, Brión e Teo. A xornada será pechada coa actuación musical de Roi Casal.
Durante a presentación da cita, Antón Baamonde, un dos voceiros da plataforma, explicou que a convocatoria trata de ser unha chamada máis á Xunta a que "reflexione" sobre as decisións en materia de política lingüística á vez que un chamamento á sociedade á "mobilización contra a actual política de desprotección do galego". Baamonde censurou que o actual Goberno use o idioma de "xeito irresponsábel" e como "mecanismo de confrontación". Outro dos promotores da plataforma, Henrique Monteagudo, recordou que o acto fora xa convocado antes da manifestación do pasado 18 de outubro, xornada aquela que, subliñou, foi demostración "clara" e de "éxito" de que "a sociedade non está por desprotexer o galego e non apoia a regresión e o clima social de crispación". Por outro lado, Monteagudo insistiu na necesidade de que calquera medida que se tome no plano da lingua desde o Goberno "debe ter amplo consenso, cando menos entre as tres principais forzas políticas e as organizacións sindicais".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
As pezas de Roi Casal pecharán o acto a prol da lingua do próximo 14 de novembro
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto